ทานยาคุมมา 3 ปีกว่า หยุดทานยาคุมแล้วประจำเดือนไม่มา ในช่วงที่หยุดยาทานมีเพศสัมพันธ์กับสามี2ครั้ง โดยการหลั่งนอก พอถึงกำหนดประจำเดือนมาแต่ก็ไม่มา ประจำเดือนไม่มา 6วันแล้วค่ะ ซื้อที่ตรวจมาตรวจ2ครั้ง ก็ขึ้นแค่ขีดเดียว ระหว่างนี้รู้สึกเหมือนจะมีประจำเดือนแต่ไม่มี ปวดหลังช่วงล่างมา 1 อาทิตย์แล้วค่ะ แบบนี้มีโอกาสตั้งครรภ์ไหมคะ
สวัสดีค่ะ หลังหยุดยาคุมไปแล้วสามารถตั้งครรภ์ได้ โดยอาจจะใช้เวลาประมาณ 1-3 เดือนขึ้นกับบุคคลกว่าประจำเดือนและการตกไข่จะกลับมาเป็นปกติ แต่ถ้าไม่พร้อมตั้งครรภ์หลังหยุดยาคุมกำเนิด ควรใช้วิธีการคุมกำเนิดแบบอื่นต่อทันทีหากประจำเดือนมาช้าเกินกว่า 35 วันจากครั้งก่อน ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากไม่แน่ใจผลควรไปยืนยันที่รพ.อีกครั้ง ถ้าไม่ได้ตั้งครรภ์จริงๆแพทย์จะตรวจหาสาเหตุอื่นๆที่ทำให้ประจำเดือนไม่มาต่อไป